CELEX: 32012D0215(01)
Language: et
Date: 2012-02-14 00:00:00
Title: Komisjoni otsus, 14. veebruar 2012 , millega luuakse kuritegevuse andmetega seotud poliitikavajadusi käsitlev komisjoni eksperdirühm ja tunnistatakse kehtetuks otsus 2006/581/EÜ

15.2.2012   
            
            
               ET
            
            
               Euroopa Liidu Teataja
            
            
               C 42/2
            
         KOMISJONI OTSUS,
   14. veebruar 2012,
   millega luuakse kuritegevuse andmetega seotud poliitikavajadusi käsitlev komisjoni eksperdirühm ja tunnistatakse kehtetuks otsus 2006/581/EÜ
   2012/C 42/02
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Vastavalt Euroopa Liidu toimimise lepingu artikli 67 lõikele 3 püüab liit tagada turvalisuse kõrge taseme kuritegevuse, rassismi ja ksenofoobia vältimise ja nende vastu võitlemise meetmetega, politsei ja õigusasutuste ning muude pädevate asutuste tegevuse koordineerimise ja koostöö tagamise meetmetega.
            
         
               (2)
            
            
               2006. aasta augustis võttis komisjon vastu teatise Euroopa Parlamendile, nõukogule ning Euroopa Majandus- ja Sotsiaalkomiteele „Igakülgse ja ühtse ELi kuritegevuse ja kriminaalasjades õigusemõistmise näitajate hindamise strateegia väljatöötamine: ELi tegevuskava 2006–2010” (1)
               
            
         
               (3)
            
            
               Samal ajal moodustas komisjon 7. augusti 2006. aasta otsusega 2006/581/EÜ (2) kuritegevuse ja kriminaalõiguse andmetega seotud poliitikavajadusi käsitleva eksperdirühma, et see abistaks komisjoni nimetatud tegevuskava rakendamisel. Eksperdirühma volitusi ei ole uuendatud.
            
         
               (4)
            
            
               Euroopa Ülemkogus (3) vastu võetud Stockholmi programmis „Avatud ja turvaline Euroopa kodanike teenistuses ja nende kaitsel” kutsutakse komisjoni jätkama kuritegude ja kuritegeliku tegevuse mõõtmise statistiliste vahendite väljatöötamist ning arendama edasi ELi tegevuskavaga 2006–2010 kehtestatud ja osaliselt ellu viidud meetmed.
            
         
               (5)
            
            
               Teabevahetus ja statistika kogumine eelkõige sellistes valdkondades nagu inimkaubandus, rahapesu, küberkuritegevus ja korruptsioon on kooskõlas komisjoni teatises Euroopa Parlamendile ja nõukogule „ELi sisejulgeoleku strateegia toimimine: viis sammu turvalisema Euroopa suunas” (4) kavandatud meetmetega.
            
         
               (6)
            
            
               Selleks et jätkata väärtuslikku tööd, mida alates 2006. aastast on teinud kuritegevuse ja kriminaalõiguse andmetega seotud poliitikavajadusi käsitlev eksperdirühm, ja võttes arvesse suurenenud vajadust usaldusväärse kriminaalstatistika järele liidu tasandil, tuleks eksperdirühm asendada.
            
         
               (7)
            
            
               Ühenduse statistika koostamine on reguleeritud mitmete eeskirjadega, mis on sätestatud Euroopa Parlamendi ja nõukogu 11. märtsi 2009. aasta määrusega (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (5). Ühenduse statistikat koostatakse vastavalt Euroopa Parlamendi ja nõukogu 11. detsembri 2007. aasta otsusele nr 1578/2007/EÜ ühenduse statistikaprogrammi kohta ajavahemikuks 2008–2012 (6) ja statistikaprogrammi aastaprogrammidele ning järgides 24. veebruaril 2005 statistikaprogrammi komitees vastu võetud Euroopa tegevusjuhendis kehtestatud põhimõtteid.
            
         
               (8)
            
            
               Seetõttu on vaja kriminaalstatistika valdkonnas moodustada komisjoni eksperdirühm ja määrata kindlaks selle ülesanded ja struktuur.
            
         
               (9)
            
            
               Eksperdirühma ülesandeks on aidata kindlaks määrata poliitikavajadused ja anda nõu kuritegevuse valdkonna üldiste näitajate ja muude andmete väljatöötamisel ja tõhusal kasutamisel.
            
         
               (10)
            
            
               Eksperdirühm peaks koosnema liikmetest, kes on pädevad kindlaks määrama poliitikavajadusi ja andma nõu kuritegevuse valdkonna näitajate ja andmete tõhusa kasutamise kohta.
            
         
               (11)
            
            
               Eksperdirühma liikmete jaoks tuleks ette näha teabe avaldamise eeskirjad, ilma et see piiraks komisjoni turvaeeskirju, mis on sätestatud komisjoni 29. novembri 2001. aasta otsuse 2001/844/EÜ, ESTÜ, Euratom (millega muudetakse komisjoni kodukorda) (7) lisas.
            
         
               (12)
            
            
               Rühma liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (8).
            
         
               (13)
            
            
               Rühma liikmete ametiaeg peaks olema viis aastat ja see peaks hõlmama Euroopa Liidu kuritegevuse ja kriminaalasjades õigusemõistmise näitajate hindamise 2011.–2015. aasta tegevuskava (9) rakendusperioodi.
            
         
               (14)
            
            
               Otsus 2006/581/EÜ tuleks kehtetuks tunnistada.
            
         
               (15)
            
            
               Asjakohane on kindlaks määrata ajavahemik, mille jooksul käesolevat otsust kohaldatakse. Komisjon kaalub sobival ajal, kas on soovitatav seda ajavahemikku pikendada,
            
         ON VASTU VÕTNUD KÄESOLEVA OTSUSE:
   Artikkel 1
   Reguleerimisese
   Käesolevaga luuakse komisjoni eksperdirühm, kes käsitleb kuritegevuse andmetega seotud poliitikavajadusi (edaspidi „eksperdirühm”).
   Artikkel 2
   Ülesanded
   Eksperdirühma ülesanded on järgmised:
   
               a)
            
            
               abistada komisjoni koostöösidemete loomisel liikmesriikide ja teiste seotud organisatsioonide ning asutustega, kes viivad ellu ELi tegevuskava 2011–2015 kuritegevuse ja kriminaalasjades õigusemõistmise näitajate hindamine;
            
         
               b)
            
            
               abistada komisjoni ELi tasandi kuritegevuse näitajate ja andmetega seotud poliitikavajaduste kindlaks määramisel;
            
         
               c)
            
            
               abistada komisjoni ühiste näitajate väljatöötamisel;
            
         
               d)
            
            
               anda komisjonile nõu asjaomaste teadus- ja arendusvajaduste või tulemuste kohta, mida tuleb võtta arvesse ELi 2011.–2015. aasta tegevuskava elluviimisel;
            
         
               e)
            
            
               anda komisjonile nõu era- ja akadeemilise sektori või muude asjaomaste sektorite esindajatega tehtava koostöö kohta, et kaasata asjaomased teadmised ja kogemused ELi 2011.–2015. aasta tegevuskava elluviimisse;
            
         
               f)
            
            
               vahetada kriminaalstatistika valdkonnas omandatud kogemusi ja häid tavasid, seda eelkõige ühiste näitajate väljatöötamise ja võrreldavate andmete kogumise eesmärgil.
            
         Artikkel 3
   Konsulteerimine
   Komisjon võib eksperdirühmaga konsulteerida mis tahes küsimuses, mis on seotud kuritegevuse näitajate hindamisega.
   Artikkel 4
   Koosseis ja liikmete nimetamine
   1.   Rühm koosneb maksimaalselt 55 liikmest. Liikmed on:
   
               a)
            
            
               liikmesriikide, kandidaatriikide ja Euroopa Vabakaubanduse Assotsiatsiooni riikide siseasjade valdkonna riigiasutused või muu asjaomane riigiasutus;
            
         
               b)
            
            
               järgmised ELi asutused, võrgustikud ja ametid: Euroopa kriminaalpreventsiooni võrgustik (EUCPN), Euroopa Narkootikumide ja Narkomaania Seirekeskus (EMDDA), Eurojust, Euroopa Politseiamet (Europol), Euroopa Liidu liikmesriikide välispiiril tehtava operatiivkoostöö juhtimise Euroopa agentuur (FRONTEX) ja Euroopa Liidu Põhiõiguste Amet (FRA);
            
         
               c)
            
            
               järgmised rahvusvahelised organisatsioonid ja valitsusvälised organisatsioonid, kellel on asjaomased kogemused ja oskused kuritegevuse andmete poliitikaeesmärkidel analüüsimisel või väljatöötamisel: Euroopa Nõukogu, ÜRO uimastite ja kuritegevuse vastu võitlemise büroo (UMODC), European Sourcebook Group, Euroopa Julgeoleku- ja Koostööorganisatsioon (OSCE), Majanduskoostöö ja Arengu Organisatsioon (OECD);
            
         
               d)
            
            
               vähemalt kuus isikuliselt ametisse nimetatud isikut, kellel on eelistatavalt liikmesriigi avalik-õiguslikus või eraülikoolis või teaduskeskuses saadud akadeemilise teadustöö kogemus.
            
         2.   Lõike 1 punktides a, b ja c osutatud isikud määravad oma esindajateks ühe alalise ja ühe asendusliikme. Asendusliige asendab puuduvat rühmaliiget automaatselt.
   3.   Isikuliselt nimetatavad liikmed nimetab ametisse siseasjade peadirektoraadi peadirektor kandideerimiskutsele vastanud isikute hulgast (vt käesoleva otsuse lisa).
   4.   Kutsele vastanud kandideerijad, kes hinnangu kohaselt sobivad rühma liikmeks, kuid keda siiski liikmeks ei nimetatud, kantakse nende nõusolekul reservnimekirja. Komisjon nimetab sellest nimekirjast vajaduse korral ametisse asendusliikmeid.
   5.   Kõik liikmed nimetatakse ametisse viieks aastaks. Nad jäävad ametisse kuni nende asemele nimetatakse uus liige või kuni oma ametiaja lõpuni. Nende ametiaega võib pikendada.
   6.   Sellise liikme asemele, kes ei saa rühma töös enam tõhusalt osaleda, astub tagasi või ei täida enam käesolevas artiklis või aluslepingu artiklis 339 nimetatud tingimusi, võib nimetada uue liikme volituste lõpuni jäänud ajaks.
   7.   Isikuliselt ametisse nimetatud liikmed tegutsevad sõltumatult ja avalikes huvides.
   8.   Isikuliselt ametisse nimetatud liikmete nimed avaldatakse komisjoni eksperdirühmade ja muude sarnaste üksuste registris (edaspidi „register”) (10). Lõike 1 punktides b ja c osutatud liikmete nimed avaldatakse registris. Lõike 1 punktis a osutatud riigiasutuste nimed avaldatakse registris.
   9.   Isikuandmeid kogutakse, töödeldakse ja avaldatakse vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (11).
   Artikkel 5
   Töökord
   1.   Eksperdirühma eesistuja on komisjoni esindaja.
   2.   Komisjon kooskõlastab eksperdirühma tegevuse Eurostati kuritegevuse ja kriminaalõiguse statistika töörühma tegevusega. Komisjon vastutab rühmade töö sidususe eest ning korraldab võimaluse korral ühiskoosolekuid.
   3.   Kokkuleppel komisjoni talitustega võib luua kuni 15 liikmest koosnevaid allrühmi, kes tegelevad eriküsimuste lahendamisega eksperdirühmaga kooskõlastatud volituste alusel. Kui allrühmade ülesanded on täidetud, saadetakse need laiali.
   4.   Komisjoni esindaja võib kutsuda rühma töös ajutiselt osalema väliseksperte, kes on pädevad rühma või allrühma konkreetses päevakorraküsimuses. Lisaks võib komisjoni esindaja anda vaatleja staatuse üksikisikutele, eksperdirühmade horisontaalsete eeskirjade (12) eeskirja 8 lõikes 3 määratletud organisatsioonidele ja kandidaatriikidele.
   5.   Eksperdirühma liikmed ning kutsutud eksperdid ja vaatlejad peavad järgima aluslepingute ja nende rakenduseeskirjade kohaseid ametisaladuse hoidmise kohustusi, samuti komisjoni otsuse 2001/844/EÜ, ESTÜ, Euratom lisa kohaseid turvaeeskirju, mis käsitlevad Euroopa Liidu salastatud teabe kaitsmist. Kõnealuste nõuete rikkumise korral võib komisjon võtta kõik asjakohased meetmed.
   6.   Eksperdirühmade ja allrühmade koosolekud toimuvad komisjoni ruumides. Komisjon tagab sekretariaaditeenuste osutamise. Komisjoni ametnikud, kes tunnevad tegevuse vastu huvi, võivad osaleda eksperdirühma või selle allrühmade koosolekutel.
   7.   Rühm võtab eksperdirühmade standardtöökorra alusel vastu oma töökorra.
   8.   Komisjon avaldab eksperdirühma tegevuse kohta asjakohast teavet kas registri kaudu või registrist siseasjade peadirektoraadi veebisaidile viitava lingi kaudu.
   Artikkel 6
   Koosolekutega seotud kulud
   1.   Rühma tegevuses osalejatele ei maksta osutatud teenuste eest tasu.
   2.   Komisjon hüvitab komisjonis kehtiva korra kohaselt sõidu- ja elamiskulud, mis osalejatel tekivad seoses rühma tegevuses osalemisega.
   3.   Kulud hüvitatakse nende summade piires, mis on iga-aastase vahendite eraldamise korra kohaselt selleks otstarbeks eraldatud.
   Artikkel 7
   Kehtetuks tunnistamine
   Otsus 2006/581/EÜ tunnistatakse kehtetuks.
   Artikkel 8
   Jõustumine ja kohaldamine
   Käesolev otsus jõustub selle Euroopa Liidu Teatajas avaldamise päeval ja seda kohaldatakse viis aastat.
   
      Brüssel, 14. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  KOM(2006) 437 (lõplik).
   
      (2)  ELT L 234, 29.8.2006, lk 29.
   
      (3)  ELT C 115, 4.5.2010, lk 21.
   
      (4)  KOM(2010) 673 (lõplik).
   
      (5)  ELT L 87, 31.3.2009, lk 164.
   
      (6)  ELT L 344, 28.12.2007, lk 15.
   
      (7)  EÜT L 317, 3.12.2001, lk 1.
   
      (8)  EÜT L 8, 12.1.2001, lk 1.
   
      (9)  Komisjoni teatis Euroopa Parlamendile ja nõukogule on praegu menetluses.
   
      (10)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui selle avaldamine võib ohustada liikme turvalisust, erapooletust või tema eraelu puutumatust.
   
      (11)  Vt joonealust märkust 8.
   
      (12)  K(2010) 7649 (lõplik).
   
      LISA
      
         Kutse kandideerida isikuliselt ametisse nimetatavaks eksperdiks eksperdirühma, kes käsitleb kuritegevuse andmetega seotud poliitikavajadusi
      
      Komisjon moodustas oma 14. veebruari 2012. aasta otsusega C(2012) 721 (1) eksperdirühma, kes käsitleb kuritegevuse andmetega seotud poliitikavajadusi. Komisjon on rühma eesistuja ja võib rühmaga konsulteerida mis tahes kuritegevuse näitajate hindamise küsimuses.
      Eksperdirühma ülesanded on järgmised:
      
                  a)
               
               
                  abistada komisjoni koostöösidemete loomisel liikmesriikide ja teiste seotud organisatsioonide ning asutustega, kes viivad ellu ELi tegevuskava 2011–2015 kuritegevuse ja kriminaalasjades õigusemõistmise näitajate hindamine (2);
               
            
                  b)
               
               
                  abistada komisjoni ELi tasandi kuritegevuse näitajate ja andmetega seotud poliitikavajaduste kindlaks määramisel;
               
            
                  c)
               
               
                  abistada komisjoni ühiste näitajate väljatöötamisel;
               
            
                  d)
               
               
                  anda komisjonile nõu asjaomaste teadus- ja arendusvajaduste või tulemuste kohta, mida tuleb võtta arvesse eespool nimetatud ELi kava elluviimisel;
               
            
                  e)
               
               
                  anda komisjonile nõu era- ja akadeemilise sektori või muude asjaomaste sektorite esindajatega tehtava koostöö kohta, et kaasata asjaomased teadmised ja kogemused eelnimetatud tegevuskava elluviimisse;
               
            
                  f)
               
               
                  vahetada kriminaalstatistika valdkonnas omandatud kogemusi ja häid tavasid, seda eelkõige ühiste näitajate väljatöötamise ja võrreldavate andmete kogumise eesmärgil.
               
            Eksperdirühm koosneb liikmesriikide, kandidaatriikide ja Euroopa Vabakaubanduse Assotsiatsiooni riikide siseasjade valdkonna riigiasutustest; asjaomastest ELi asutustest, võrgustikest ja ametitest; asjaomastest rahvusvahelistest ja valitsusvälistest organisatsioonidest; ekspertidest, kes on isikuliselt ametisse nimetatud eelistatavalt akadeemilises teadustöös omandatud isiklike teadmiste pärast.
      Viimati nimetatud kategooria puhul ootab komisjon kandideerimisavaldusi, et nende alusel valida eksperdirühma liikmed.
      Eksperdirühm koosneb kuni 55 liikmest, kelle seast vähemalt kuus nimetatakse ametisse isikuliselt vastavalt eespool nimetatud otsuse artiklile 4.
      Tulevastelt ekspertidelt eeldatakse, et nad töötavad või on töötanud ELi liikmesriigi avalikus-õiguslikus või eraülikoolis või teaduskeskuses. Komisjon lähtub avalduste hindamisel järgmistest kriteeriumidest:
      
                  a)
               
               
                  tõendatud pädevus ning kõrgetasemelised kutsealased saavutused ja vähemalt kaheksa-aastane kogemus, mis hõlmab tegevust Euroopa ja/või rahvusvahelisel tasandil kriminoloogias, kriminaalõiguses ja/või nendega seotud valdkondades. Eeliseks on kogemus sellistes konkreetsetes kuriteovaldkondades nagu finantskuritegevus, inimkaubandus, korruptsioon ja küberkuritegevus ja ohvristamine;
               
            
                  b)
               
               
                  varasem osalemine asjaomastes ELi/rahvusvahelistes rühmades või komiteedes on eeliseks;
               
            
                  c)
               
               
                  tõendatud oskus töötada inglise keeles;
               
            
                  d)
               
               
                  eksperdirühma koosseisu tasakaalustatus, pidades silmas eri tegevusvaldkondade ja päritolupaikade esindatust ning kandidaatide sugu (3);
               
            
                  e)
               
               
                  eksperdirühma koosseisu tasakaalustatus, pidades silmas erinevaid kuriteovaldkondi, sealhulgas finantskuritegevus, inimkaubandus, korruptsioon, küberkuritegevus, ohvristamine, ning erinevaid tahke, näiteks määratlused, näitajad, statistika, analüüs ja tõlgendamine;
               
            
                  f)
               
               
                  vajadus tagada järjepidevus komisjoni 2006. aasta augusti otsusega moodustatud eksperdirühma tegevusega;
               
            
                  g)
               
               
                  eksperdirühma liige peab olema Euroopa Liidu liikmesriigi või asjakohasel juhul kandidaatriigi, võimaliku kandidaatriigi või Euroopa Vabakaubanduse Assotsiatsiooni riigi kodanik.
               
            Neid nõutavaid omadusi hinnatakse täidetud elulookirjelduse ja avalduse vormi alusel.
      Vastu võetakse ainult vormikohaseid (liide) ja elulookirjelduse näidisele (4) vastavaid avaldusi. Kandidaadil tuleb avalduses selgelt näidata valdkond, milles ta on eriti kogenud.
      Nõuetekohaselt allakirjutatud avaldus tuleb saata 20 tööpäeva jooksul pärast kandideerimiskutse avaldamist Euroopa Liidu Teatajas kas e-posti või posti teel järgmisel aadressil:
      
                  European Commission
               
            
                  Directorate-General Home Affairs
               
            
                  Unit A2 Secretariat
               
            
                  LX 46 3/131
               
            
                  1049 Bruxelles/Brussel
               
            
                  BELGIQUE/BELGIË
               
            
                  HOME-STATS-GROUP@ec.europa.eu
               
            E-postiga saadud avalduse saatmise kuupäevaks loetakse e-kirja kuupäev. Kirja teel saadud avalduse saatmise kuupäevaks loetakse postitempli kuupäev.
      Komisjon valib isikuliselt nimetatavad liikmed viieaastaseks ametiajaks. Liikmed annavad komisjonile välismõjudest vaba, sõltumatu arvamuse ning järgivad konfidentsiaalsustingimusi, mis on sätestatud eksperdirühma moodustamist käsitleva komisjoni otsuse artiklis 5. Nad kohustuvad tegutsema sõltumatult ja avalikes huvides.
      Komisjon hüvitab rühma tegevusega seotud reisi- ja elamiskulud komisjonis kehtestatud tingimuste kohaselt olemasolevate eelarveassigneeringute piires. Liikmed ei saa oma ülesannete täitmise eest tasu.
      Isikuliselt ametisse nimetatud ekspertide nimed avaldatakse komisjoni eksperdirühmade ja muude sarnaste üksuste registris (5) ning siseasjade peadirektoraadi veebisaidil.
      Liikmete isikuandmeid kogutakse, töödeldakse ja avalikustatakse vastavalt määruse (EÜ) nr 45/2001 (6) sätetele.
      Kontaktisik täiendava teabe saamiseks on Athina KARVOUNARAKI, telefon +32 22999070, e-posti aadress athina.karvounaraki@ec.europa.eu
      Kandideerimiskutse tulemused avaldatakse vähemalt siseasjade peadirektoraadi veebilehel ja vajaduse korral Euroopa Liidu Teatajas.
      
         (1)  EÜT C 42, 15.2.2012, lk 2.
      
         (2)  Komisjoni teatis Euroopa Parlamendile ja nõukogule on praegu menetluses.
      
         (3)  Komisjoni otsus 2000/407/EÜ, 19. juuni 2000, mis käsitleb naiste ja meeste võrdset esindatust komisjoni asutatud komiteedes ja ekspertrühmades (EÜT L 154, 27.6.2000, lk 34).
      
         (4)  Elulookirjeldus peab vastama Euroopa elulookirjelduse vormile, vt http://europass.cedefop.europa.eu/et/documents/curriculum-vitae/templates-instructions
      
         (5)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui nime avaldamine võib ohustada liikme turvalisust või erapooletust või tema eraelu puutumatust.
      
         (6)  Euroopa Parlamendi ja nõukogu määrus (EÜ) nr 45/2001, 18. detsember 2000, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
      
         Liide